
SUPUTNIK 


Ivan je bio veoma tužan. U sobici osvijetljenoj slabom 
svjetlošću, bdio je nad teško bolesnim ocem za koga nije bi- 
lo nade da će preživjeti. Pred zoru otac reče: 

— Baš si dobar, sine. Tvoja će ti dobrota pomoći u ži- 
Votu. 

Pogledao je nježno sina, duboko uzdahnuo i umro. Či- 
nilo se da je zaspao. Jadni Ivan poče liti gorke suze. Ostao 
je sam na svijetu. Nije imao ni majke, ni brata, ni sestre, a je- 
dino biće koje je volio ležalo je nepomično i spokojno pokraj 
njega. Oči mu se napuniše gorkim suzama dok je ljubio ruku 
svoga mrtvog oca. Na kraju, savladan umorom, ivan zaspa. 


San mu bijaše lijep. U snu su ga pozdravljali i Sunce i 
Mjesec, kao i njegova oca, koji bijaše živ i zdrav. Čuo je nje- 
gov smijeh. Smijao se kao i prije kada bi se nečem radovao. 
U snu je vidio i lijepu, dugokosu djevojku, s krunom na glavi, 
koja je prema njemu pružala svoju ruku. 

— Zaručnica ti je vrlo lijepa! Najljepša je na svijetu, i ti 
je zaslužuješ — reče mu otac. 

U tom trenutku se probudi i čarolije nestade. Samo je 
njegov mrtvi otac ležao u hladnom krevetu. Bili su sami. 

Sljedećeg jutra Ivan je hodao za pogrebnom kočijom u 
kojoj bijaše njegov otac. Gledao je kako Zemlja prekriva nje- 
gov lijes. Kada je očevo tijelo bilo pod zemljom, učini mu se 
da će mu srce pući od bola i tuge. Plač je olakšao njegov 
bol. 

Sunce je obasjavalo krošnje drveća, kao da mu je svo- 
jim Zracima željelo šapnuti: 

— Ne prepuštaj se bolu. Gledaj visoko u vedro nebo i 
ne zaboravi oca. 

Suze su tekle niz Ivanove obraze, ali na usnama bi mu 
zatitrao osmijeh kad bi razmišljao o svom ocu. Ptice mu za- 

pjevaše, jer su i one znale da je pokojnik bio dobar čovjek. 
Veselo su pjevale na granama kestena koji je rastao na 
groblju. Gledajući ih kako polijeću, Ivan poželi da leti poput 
njih. 


GSI PE ZIVE IA RNK ALI TZINETII VV PPRAOIKE I 


Veoma rano sljedećeg jutra, Ivan je spakirao sve svoje 
stvari, uzeo ono malo novca što je imao i krenuo u svijet. Još 
je jednom obišao očev grob kako bi se u tišini oprostio s 
njim. 

Na poljima je raslo cvijeće koje se savijalo i činilo se da 
veselo pozdravlja Ivana. 

— Dobro došao! Pogledaj ovu ljepotu! — kao da su 
mu govorile stabljike svojim šuštanjem. 

Ivan svrati i do stare crkve. U jednom od otvora viso- 
kog tornja zamijeti patuljka. Pozdravljao ga je mašući mu 
X svojom crvenom, šiljatom kapicom. Poželio mu je sretan 
put, a jednu je ruku držao na srcu, i slao mu poljupce. Ivan 
mu mahnu i nastavi put. 

Mislio je na ljepotu koja ga očekuje u velikom prekras- 
nom svijetu, na sva mjesta koja će vidjeti i na ljude koje će 
sresti. Išao je sve dalje, prolazio nepoznatim gradovima i 
sretao nepoznate ljude. 

Prve noći Ivan je morao spavati na polju, u svježem i 
mirisnom sijenu. Kako nije našao bolje mjesto, ovo mu se či- 

nilo veoma udobnim. Na plavom nebu Mjesec je sjao poput 
velike svjetiljke; trava, s crvenim i bijelim cvijećem nalikovala 
je na golemi sag; čuo se žubor potoka, a žbunovi bazge i ži- 
vica oko ružičnjaka izgledali su kao cvijeće koje ukrašava tu 
prostranu sobu. Ivan je mirno spavao dok ga sunce nije pro- 
budilo svojim zracima i ptice svojom pjesmom. Činilo se da 
mu cvrkutom govore: 

— Dobro jutro! Dobro jutro! Zar još nećeš ustati? 

Bila je nedjelja. 


Nekoliko grobova na malom groblju bilo je obraslo tra- 
vom i Ivan se sjeti očeva groba, koji je također bio zapušten. 
Kleknuo je, počupao travu i vratio vijence na njihovo mjesto. 
Mislio je da će možda netko to isto učiniti na grobu njegova 
Oca. 

Na izlazu iz groblja susreo je starog prosjaka koji se 
oslanjao na svoj štap. Ivan mu dade dva srebrna novčića i 
zadovoljno nastavi svoj put po velikom svijetu. Kada padne 
noć, nebo zaprijeti nevremenom i on potraži sklonište. Na 
brdu naiđe na kapelu, otvori vrata i uđe. Unutra je bilo mrač- 
no i tiho, i Ivan potraži kut u kome će se moči mirno odmoriti 
dok nevrijeme ne prođe. Sjeo je na drvenu klupu i začas za- 
spao. 

Probudi se u ponoć. Nevrijeme je prestalo, a mjeseči- 
na, koja je ulazila kroz okna, osvjetljavala je neki lijes u kape- 


li. Bio je otvoren i vidio se pokojnik. Ivan se nije uplašio, jer 
je znao da mrtvi ne mogu nikome nauditi. Samo zlobnici na- 
nose zlo, a takva dva zlobnika stajala su pored lijesa i poku- 
šavala izvaditi mrtvaca. Nisu mu dali ni mrtvom mira. 


— Zašto to radite? — upita Ivan. — Ostavite ga na mi- 
ru! 


— Nećemo! — odgovoriše obojica. — Duguje nam 
novac i, pošto nam ga ne može vratiti, osvetit ćemo mu se. 
Izbacit ćemo ga iz kapele i to će mu biti kazna. 


— Imam samo pedeset srebrnih novčića — reče Ivan. 
— To je sve što sam naslijedio, ali ću vam ih sa zadovolj- 
stvom dati ako mi obećate da ćete ga ostaviti na miru. Ja ću 
se snaći i bez novca. 


— Dogovoreno — prihvatiše seljaci. — Ako ćeš ti o . 
titi njegov dug, više ga nećemo ni taknuti. Vjeruj nam. % M. še 


pad LU ' 
* pe gr ' : 


Uzeše novac koji im je Ivan dao i iziđoše, smijući: se 
njegovoj dobroti. Ivan vrati pokojnika u lijes i izađe iz kapele. $ 
Uputi se u šumu. Nea gi. BE. 


U gustoj šumi, u koju su kroz lišće jedva rain mje- i 
sečevi zraci, Ivan je susreo dva lijepa patuljka koji su se ve- > ak. ka 
selo igrali. Kad su ga ugledali, nisu se skrili, niti su prekinuli | 3 | 
igru kad je on prolazio kraj njih, jer su znali da je dobar i po-- g 
šten. Te patuljke zli ljudi uopće ne mogu vidjeti. Neki od njiha 
bili su mali poput prsta i ljuljali su se na kapima rose, koja po 
pokrivala travu i lišće. Imali su zlatni češljić u dugoj zlaćanoj | S : 

kosi. Smijali su se i pjevali. Ponekad bi se okliznuli na kapi zo 


rose. Njihove pjesme dopirale su do Ivana. Neke od njih E sE | 
vao je i on u djetinjstvu. & čke FER 


Nisko žbunje povezivali su dugi mostovi i palače na BE. 
ma koje su veliki pauci ispleli od srebrnastih niti. Kada j je 2 | 
mjesec osvjetljavao kapljice rose, palače od srebrnih. niti | >. 
blještale su poput kristala. Taj divni prizor trajao je do pred Ž 
svitanje. Tada se patuljci vratiše u pupoljke cvijeća, vjetar. 
odnese palače i mostove i pretvori ih u paučinu. Bus 

Tek što je Ivan izišao iz šume, začu iza sebe muški | 
glas: 


— Kamo si krenuo, prijatelju? 

— U svijet! Želim ga upoznati — odgovori Ivan. — Ne- 
mam obitelji, a ni novaca. | 

— | ja idem u svijet — reče nepoznati slova — Ho- 
ćeš li da putujemo zajedno? 

Ivan je prijedlog oduševljeno prihvatio, te njih dvojica 
krenuše zajedno. Uskoro postadoše dobri prijatelji, jer su 
obojica bili čestiti momci velika srca. No, Ivan je shvatio da 
je nepoznati mladić mnogo pametniji od njega: znao je da 


priča o svemu i svačemu i dosad je obišao gotovo cijeli svi- 
jet. 

Sjeli su ispod drveta da prezalogaje. Uskoro im se, os- 
lanjajući se o štap, približi pogrbljena starica. Na ledima je 
nosila naramak granja, a iz njene pregače virila su tri velika 
svežnja brezovog šiblja i paprati. Odjednom žena nespretno 
zakorakne, bolno vrisne i padne. Naime, slomila je nogu. 


Ivan predloži da je odmah odnesu kući, ali njegov su- 
putnik reče da on ima neku čudesnu mast, pomoću koje će 
odmah izliječiti Ženinu nogu. Zapravo, noga će izgledati kao 
da i nije bila slomljena. Kao naknadu za to starica će im dati 
tri snopa šiblja koja je nosila u pregači. 


— Tražiš previše — reče starica. 


No, na kraju pristade. Čim su namazali nogu mašću 
starica ustade i poče hodati lakše nego prije. Uistinu, lijek je 
bio čudesan! 


— Što će ti to šiblje? — upita Ivan svog suputnika. 
— Svida mi se — odgovori on. — Malo sam čudan. 


I oni nastaviše put. Kad su prevalili veći dio puta, Ivan 
pokaza na obzor i reče: 


— Prijeti nam nevrijeme. Vidi one tmaste i guste obla- 


ke. 

— Nisu to oblaci nego planine — odgovori njegov su- 
putnik. — Velike i lijepe planine koje prolaze kroz oblake. Na 
njihovim vrhuncima je svjež zrak. Prekrasno. Sutra ćemo 
onamo stići. 


No, to nije bilo tako blizu kao što se činilo. Morali su 
hodati cijeli dan. 


Bit će zacijelo veoma teško popeti se na vrh. Zbog to- 
ga Ivan i njegov suputnik odlučiše da se odmore u nekom 
prenoćištu kako bi prikupili snagu za naredni dan. 


U prizemlju prenoćišta skupilo se mnogo svijeta, jer je 
neki putujući glumac postavio lutkarsko kazalište i predstava 
samo što nije počela. Ljudi su to željeli vidjeti pa su hitali da 
zauzmu mjesta u prvim redovima. Najbolje mjesto zauzeo je 
stari i debeli mesar, s velikim buldogom. 


Ubrzo započne predstava. Lutke se počeše kretati s 
jednog na drugi kraj pozornice. Pojaviše se kralj i kraljica. U 
svečanoj odori sjedili su na veličanstvenom baršunastom 
prijestolju, sa zlatnom krunom na glavi. Predstava je bila ve- 
oma zabavna i sve je protjecalo u najboljem redu dok kralji- 
ca nije ustala i krenula preko pozornice... U tom trenutku 
skočio je buldog na lutku-kraljicu i rastrgne je na komadiće. 
Bilo je užasno to gledati! 


Vlasnik kazališta bijaše veoma tužan što je kraljica ta- 
ko stradala. Bila je najljepša od svih lutaka, a bijesni pas joj 
je zubima otkinuo glavu. Kada su se gledaoci razišli Ivanov 
suputnik reče da može popraviti lutku ako je namaže čudes- 
nom mašću, onom istom kojom je izliječio staricu. Čim ju je 
namazao, više se uopće nije primjećivalo gdje ju je pas za- 


grizao. Štoviše, nitko nije trebao povlačiti konce da bi se 
kretala. Lutka je postala živo biće. Mogla je plesati i hodati, 
što nije mogla nijedna druga lutka. Vlasnik kazališta lutaka 
bio je zapanjen i, nadasve, veoma zadovoljan. 


Kad padne noć i nakon što se gosti povukoše na poči- 
nak, probudiše ih tužni uzdasi koji su dopirali iz kazališta. 
Ustadoše i krenuše za vlasnikom lutaka. Lutke su ležale na 
podu, na gomili, i bolno uzdisale, a staklene oči bile su im ot- 
vorene. Željele su da ih se namaže istom mašću kojom je iz- 
liječena kraljica... | kralj i vojnici željeli su da se mogu sami 
kretati. | sama kraljica je kleknula, nudila im svoju zlatnu kru- 
nu i molila: 


— Dat ću vam krunu ako moga muža i moje podanike 
namažete istom mašću! 


Vlasnik kazališta ponudio je Ivanovu suputniku utržak od 
jedne večernje predstave, samo da čudesnom mašću namaže 
pet-šest najljepših lutaka. Medutim, ovaj je zauzvrat zatražio 
sablju koju je čovjek nosio za pasom. Zatim namaza šest lutaka 
Koje odmah zaplešu. Pokreti su im bili tako ljupki da djevojke ko- 


je su promatrale predstavu nisu mogle odoljeti iskušenju da i 
one ne zaplešu. Svi su plesali: konobar, konobarica, kočijaš, ku- 


harica, gosti, lopata za ugljen, žarač... Te noći je bilo veoma ve- 
selo! 


Sljedećeg jutra Ivan i njegov suputnik popeše se na vrh 
planine. S te visine tornjevi crkve doimali su se kao točkice u 
magli. U daljini su se nazirala mjesta u kojima dotad nisu bili i ču- 
le se trube lovaca u dolini. Zrak je bio čist i sunce je toplo sijalo. 
Sve je bilo toliko lijepo da se suze radosnice pojaviše u Ivanovim 
očima i iz njegovih usta se začu pjesma. 


| njegov suputnik je promatrao prelijepi krajolik. Uto se za- 
ču pjesma iznad njih. Bila je to lijepa pjesma bijelog labuda, koji 


je klizio zrakom. Labudi pjev je postajao sve slabiji, ptici odjed- 
nom klonu glava i ona pade na zemlju pa umre pred njihovim no- 
gama. 

— Krila su joj prelijepa — reče suputnik. — Velika su i bi- 
jela, zacijelo mnogo vrijede, pa ću joj ih odrezati. 

I začas odreza labudu krila. 

Prelazili su preko planina, išli od mjesta do mjesta i ta- 
ko stigoše u velik grad u kojem su se tornjevi sjajili kao da 
su od srebra. U središtu grada nalazila se prekrasna kraljev- 
ska palača, prelijepi mramorni dvorac optočen zlatom. 


Ivan i njegov suputnik zaustaviše se u nekom preno- 
ćištu da se malo dotjeraju i odmore prije šetnje ulicama toga 
bajnoga grada. Željeli su da lijepo izgledaju. Dok su se od- 
marali, vlasnik prenoćišta je pričao o tome kako je kralj iz- 
vanredno dobar čovjek, kako nikome nije nikada naudio a 
kako ima kćerku toliku zlu da se to ne može ni opisati. Preli- 
jepa je, ali nemilosrdna i okrutna, i zbog nje su izgubili živote 
mnogi prinčevi. Postavila je tri uvjeta koja moraju ispuniti ud- 
varači kako bi zadobili njenu ruku: trebalo je da odgovore na 
tri njena pitanja. Čovjek koji na njih odgovori, postat će kralj 
i nasljednik golema imanja koje pripada princezinom ocu. 
No, ako ne uspije odgovoriti na prvo pitanje, princeza ima 
pravo da mu odrubi glavu ili da ga objesi na drvo. Tako ok- 
rutno bijaše to lijepo stvorenje. 


Stari kralj, princezin otac, očajavao je zbog zloće svoje 
kćerke. Ali nije mogao učiniti ništa da bi je spriječio pošto joj 
je obećao da će joj dopustiti da izabere muža na način koji 
sama izabere. On i njegovi podanici ježili bi se od bola uvijek 


kada bi stizao novi prosac, jer se znalo da će umrijeti. Poku- 
šavali su ga nagovoriti da odustane od svoje nakane. 


Tih je dana u dvoru vladao bol i mnogi dvorjani su oče- 
kivali ne bi li se barem čudom mogla promijeniti princezina 
ćud. | sam kralj i svi njegovi vojnici povazdan su se nadali da 
će se desiti čudo i da će princeza postati dobra. 


— Princezu bi trebalo dobro istući — reče Ivan. — Da 
sam joj ja otac, to bih i učinio. 


U tom trenutku ulicom se začuše povici. Prolazila je 
princeza sa svojom svitom. Jahala je na bijelom konju ukra- 
šenom briljantima i rubinima. Imala je haljinu od suhoga zla- 

— Pričekaj — reče kralj, pa stavi jabuku pod ruku da 
bi se mogao rukovati s njim. 

Međutim, čim je saznao što je posjetilac naumio, ne- 
stade radosti i suze skliznuše niz njegove kraljevske obraze. 
Kako se rastužio jadni kralj! 

— Okani se toga, ili ćeš završiti kao i prethodni prosci 
— savjetovao ga je. — Pokazat ću ti nešto poslije čega ćeš 
promijeniti odluku. | 

| kralj odvede Ivana do princezina vrta. Kakve grozote 
je vidio u tom vrtu! Tamo nije bilo ni cvijeća, ni bršljana, ni 


plodova na stablima. Umjesto toga tu su bila beživotna tijela 
mnogih prosaca. Ni ptice nisu imale hrabrosti da tu pjevaju 
svoje pjesmice! 

| No, ni strašni prizor koji je upravo vidio nije promijenio 
Ivanovu odluku. Bio je zaljubljen u princezu i vjerovao je da 
će ljubav pobijediti. 


U tom trenutku u vrt uđe princeza sa svojom svitom. 
Kralj i Ivan je pozdraviše. Bila je prekrasna. Sjaha i ljubazno 
pruži mladiću ruku. Ne može biti tako zla kao što se priča! 
Mladićevo srce je zaigralo jače nego ikada. Zatim se sve tro- 
je uputiše u jednu dvoranu u kojoj ih paževi poslužiše različi- 
tim vrstama bombona i ostalih slatkiša. Dogovorili su se da 
Ivan u dvorac dođe sutradan ujutro kada se skupe suci i sav- 


jetnici, koji će prosuditi da li je prvi odgovor točan. Ako bude 
točan, postavit će mu i drugo pitanje, a zatim treće. No, još 
nitko nije uspio odgovoriti na prvo pitanje. 


Ivan se nije uplašio onoga što ga je čekalo. Mislio je 
samo o prelijepoj princezi, o svojoj ljubavi prema njoj i o želji 
da pobijedi. Bio je zadovoljan, i putem do prenoćišta skaku- 
tao je i plesao. U prenoćištu je ispričao svome suputniku da 
je princeza bila ljubazna i da jedva čeka sutrašnji dan kada 
će mu postaviti pitanje. No, njegov suputnik nije tako mislio. 

— Mnogo sam te zavolio — reče — a sada znam da 
ću te izgubiti. Možda je ovo posljednja noć koju provodimo 
zajedno, jadni moj Ivane. Pokušajmo biti veseli. 


Cijeli grad je saznao da je Ivan odlučio da zaprosi prin- 
cezinu ruku i svi stanovnici su bili tužni zbog toga. U kazališ- 
tu su odgođene predstave, u izloge slastičarnica stavljene 
su crne marame, a kralj je plakao, tužan zbog mladića. 

Kad pade mrak, Ivanov suputnik pripremi veliki vrč 
punča i odnese ga momku da ga ispije u princezino zdravlje. 
Čim je Ivan popio dvije čaše toga pića, osjetio je da mu se 
oči sklapaju i on zaspa na stolu. Suputnik ga je odnio u sobu 
i smjestio u krevet. Sačekao je da se što više smrači. Izvadio 
je labudova krila i vrlo pažljivo ih privezao na svoja leđa, za- 
tim je uzeo jednu od najdužih šiba koje mu je dala starica 
kojoj je izliječio nogu i on je krenuo prema prozoru. Širom 
ga je otvorio i poletio iznad grada. Odletio je u dvorac i sletio 
na balkon princezine sobe. 


Tišinu grada su narušila tri udarca zvona. Za četvrt sa- 
ta bit će ponoć. Princeza, u velikom bijelom ogrtaču, izletje 
kroz prozor, šireći svoja velika crna krila, preleti grad i odleti 
u visoku planinu. Ivanov suputnik se pretvorio u nevidljiva 
čovjeka da bi mogao slijediti princezu i da je, kad je stigne, 
snažno išiba granom koju je nosio. Na vjetru je vijorio prin- 
cezin ogrtač poput brodskog jedra, a mjesec je obasjavao. 
Od svakog udarca šibom krv bi procurila iz njene kože. 


— Kako boli! Kako boli! — mrmljala je princeza pri 
svakom udarcu. 


Konačno princeza doleti do planine. Zadobi još jedan 
udarac. Vrh planine odjednom se otvori uz strašnu grmljavi- 


nu. Ona uđe kroz pukotinu, a suputnik ju je neprimjetno da- 
lje pratio. Prođoše velikim hodnikom čiji su zidovi blještali jer 
su bili nastanjeni svjetlećim paukovima, koji su sjali poput 
plamena. Tako stigoše do prostorije koja je bila od srebra i 
zlata. U njoj je veliko cvijeće, slično suncokretu, stajalo na 
zidovima. Stabljike toga cvijeća bile su zapravo zmije, a sam 
cvijet vatra koja je sukljala iz njihovih usta. Velike krijesnice i 
slijepi miševi prekrivali su tavanicu, mahali svojim krilima i 
doimali se zastrašujuće. | 

U sredini dvorane stajalo je prijestolje, koje su pridrža- 
vala četiri konjska kostura, u kojima su crveni pauci ispleli 
mrežu. Prijestolje je bilo od bijela stakla, a jastuk od miševa 
koji su se držali za rep. Ružičasta paukova mreža sa sjajnim 
zelenim mušicama bila je naslon. Na prijestolju je sjedila sta- 


ra neman, na glavi je imala krunu, a u ruci žezlo. 

Čudovište poljubi princezu u čelo, povede je do preli- 
jepa prijestolja i posjedne je pored sebe. Zatim započne 
koncert. Golemi skakavci svirali su harmonike, a sova je 
udarala u svoj trbuh, kao u bubanj. Patuljci su plesali i trčka- 
rali po sali. Ivanov suputnik je sve ovo promatrao sa svog 
mjesta, a sjedio je odmah iza prijestolja, tako da je mogao 
čuti sve što su govorili. 


Stigli su zatim i dvorjani, u obliku drški od metle, s gla- 
vicom kupusa umjesto glave, jer ih je čudovište začaralo 
svojom magičnom moći. U lijepim vezenim tunikama marši- 
rali su u povorci. 


Pošto su čudovište i princeza malo otplesali, princeza 
ga zamoli da je posavjetuje kakvo pitanje da postavi svom 
sutrašnjem proscu. 


— Moraš smisliti nešto vrlo jednostavno — posavjeto- 
valo ju je čudovište. — Na primjer, smisli neko pitanje o svo- 
jim cipelama i upitaj ga na što si mislila. Vidjet ćeš, neće po- 
goditi. 

Princeza mu obeća da će tako i postupiti. Čudovište 
otvori ponovo planinu i princeza izleti. Letjela je prema dvor- 
cu, a suputnik ju je opet pratio i šibao dok je ona jecala i let- 
jela što je brže mogla da bi izbjegla batine. Kada je kroz pro- 
zor uletjela u svoju spavaonicu, suputnik se vrati u prenoćiš- 
te, skinu krila i legne. Ivan je još spavao. 


Kad se probudiše sljedećeg jutra suputnik reče Ivanu 
da je sanjao nešto vrlo čudno o princezi i njenoj cipeli i za- 
moli ga da to ne zaboravi kad bude u dvorcu. Tako čudan 


san zacijelo nešto znači. Da, trebalo bi da Ivan na postavlje- 
no pitanje odgovori princezi: cipela. 


— Možda je to pravi odgovor — odvrati Ivan. — Ti si to 
noćas sanjao, a ja vjerujem da ću imati sreće i dati valjan od- 
govor. 


U svakom slučaju Ivan se morao oprostiti od svoga pri- 
jatelja, jer ukoliko ne bude točno odgovorio, više se nikada 
neće vidjeti. Tužno se oprostiše, i Ivan krenu prema dvorcu. 


Dvorana u kojoj se trebao održati sastanak bila je puna 
ljudi. Suci su sjedili u svojim naslonjačima, glave naslonjene 
na jastuke. Kralj je sjedio u sredini, jedva se suzdržavajući 
da ne zaplače. Uđe princeza, ljepša i zanosnija nego ikada 
prije. Ljubazno pozdravi Ivana i pruži mu ruku. Pogled joj je 
bio blag dok je postavljala pitanje. Kad je čula riječ — cipela, 
koju je izgovorio Ivan, problijedjela je poput voštanice, a tije- 
lo joj zadrhtalo. No, ništa nije mogla učiniti. Ivan je pogodio 
ono što je ona mislila. 


Stari kralj se mnogo obradovao, čak je zaboravio na 
svoje dostojanstvo i poskočio pred svima. Ljudi su zapljes- 
kali od sreće. 


| suputnik se mnogo obradovao kada je saznao što se 
desilo, a Ivan je bio izvan sebe od sreće što je baš on odgo- 
vorio na princezino pitanje. 


Kad je zanoćalo, ponovilo se sve što se desilo i pre- 
thodne noći. Ivan legne, a čim zaspa, njegov suputnik odlet- 
je za princezom. Udarao ju je jače nego prošli put, jer je sa- 
da nosio dvije šibe. Čuo je sve o čemu se ondje razgovaralo, 
i to je sljedećeg jutra kazao Ivanu ali pod izgovorom da je to 
sanjao. Ovoga puta je na postavljeno pitanje trebalo odgo- 
Voriti — rukavica. 


Cijeli dvor se veselio, također i sam kralj, kada je Ivan 
točno odgovorio na drugo pitanje. Radost je ispunila palaču 
i u prisutnima je bilo više nade nego prvi put. Samo se prin- * 
ceza onesvijestila, ne prozborivši niti jednu jedinu riječ. No, | 
Ivan je trebao odgovoriti i na treće pitanje. Ako uspije, oženit ' 
će se tim lijepim stvorenjem, a ako ne uspije, umrijet će i 
njegove nježne plave oči bit će predate čudovištu. 


Uoči odlučujućeg dana, Ivan je rano otišao u svoju so- 
bu i ubrzo zaspao. Medutim, njegov se suputnik nije moga 
odmarati poput njega: predstojao mu je zadatak koji je mo- 
rao obaviti. Učvrstio je krila na leđa, uzeo sablju koju mu je Kx 
dao vlasnik kazališta i tri šibe. Zatim je odletio do dvorca i 
pričekao. 


Bilo je tako mračno da se ništa nije vidjelo. Puhao je 
olujni vjetar, nosio je krovove s kuća i drveće lomio poput 
trske, a na nebu su se neprekidno smjenjivali munje i gro- 


movi. Otvori se prozor, izletje princeza, blijeda poput mrtva- 
ca, i poletje prema planini. Suputnik ju je pratio i udarao, 
ovoga puta trima šibama, tako da su kapljice njene krvi ka- 
pale na zemlju. 


— Kakvo grozno nevrijeme! — žalila se princeza kada 
je stigla kod čudovišta. 


Potom mu ispriča kako je Ivan opet pogodio odgovor, 
a ukoliko odgovori i na treće pitanje, sve će propasti. Morat 
će se udati za njega i više neće moći dolaziti u začaranu pla- 
ninu. 


— Ne boj se — reče čudovište. — Ovaj put neće moći 
pogoditi na što misliš, osim ako ne postoji neki čarobnjak či- 
ja moć je veća od moje. No, hajde da se sad malo zabavimo. 


Čudovište uze princezu za ruku i zaplesaše sa svim 
patuljcima, koji su se nalazili u dvorani. Vatreno cvijeće je 
bacalo iskrice, a njegove stabljike izgledale su poput ognja. 

Crveni su pauci veselo trčkarali po zidovima, cvrčanje 

cvrčka se pridružilo udarci- 
ma bubnja na kojem je svi- 
rala sova i zvucima harmoni- 
ke koju su svirali crni ska- 
kavci. Koncert je bio veoma 
uspješan, a ples veseo. 


Kada se princeza mo- 
rala vratiti u dvorac, kako 
njeno odsustvo ne bi bilo 
primijećeno, čudovište reče 
da će je otpratiti kako bi još 
malo uživalo u njenom druš- 
|. tvu. Zajedno su letjeli kroz 
PSIN oluju, a suputnik ih je naiz- 
mjenično udarao svojim tri- 
ma šibama. 

— Grozna li grada! — mislili su oni dok su dobivali ba- 
tine. | tako doletješe do prozora dvorca. 


— Misli na moju glavu — šapnulo je čudovište princezi 
na uho. 


Međutim, suputnik je čuo što je rekla zvijer, i kada je 
princeza ušla u svoju spavaonicu, sklonio se, kako bi straš- 
no čudovište prošlo kraj njega. Tad ga ščepa za glavu i odsi- 
ječe mu je jednim Zamahom sablje, a potom mu baci tijelo u 
more. Oprao je odsječenu glavu i uvio je u svilenu maramu. 
Na vrijeme se vratio u prenoćište, legao i zaspao. 


Sljedećeg jutra preda zamotuljak Ivanu, i zamoli ga da 
ga ne otvara sve dok ga princeza ne upita na što ona misli. 


Dvorana u dvorcu ovoga je puta bila punija nego ikada 
ranije, i ljudi su se morali stiskati kao rotkvice u svežnju. Čla- 
novi savjeta zauzeli su svoja mjesta, stavili meke jastuke 
pod glave, a stari kralj se odjenuo veoma otmjeno: bio je u 
novoj odori i nosio je netom ulaštenu krunu i žezlo. Među- 
tim, princeza je bila u crnini, blijeda poput mrtvaca, i činilo se 
da je krenula na pogreb. 

— Na što mislim? — upita Ivana. 

On razveza maramu i u svili se pojavi ružna glava čudo- 
višta. Svi su se prestrašili, a i sam Ivan se naježio od te gro- 


zote. Princeza se ukočila, nijema i nepokretna, poput kipa 
koji ne može prozboriti ni riječ. Potom ustade sa stolice, 
pruži Ivanu ruku i reče mu uz dubok uzdah: 

— Pošto si pogodio, moj si gospodar i muž. Vjenčat 
ćemo se danas poslije podne. 

— Krasno! Kakva radost! — uzviknu oduševljeno kralj. 
— Neka bude kao što ona reče! 

Ljudi su se smijali, pljeskali i uzvikivali: 

— Živio! 

Čuvar je trčao ulicama i veselo svirao. Zvona su zvoni- 
la, a iz izloga nestadoše crne marame kojima su bili prekrive- 
ni kolači. Gradom zavlada radost. Pekli su se volovi, patke i 
purani, i to nasred trga, kako bi svi ljudi mogli jesti. Najbolje 
vino je teklo iz izvora, a u slastičarnicama su se poklanjali 
kolači sa šlagom svakome tko bi ušao. 

Uvečer je cijeli grad bio osvijetljen, a uokolo su odzva- 
njali plotuni iz topova. U dvoru se jelo i pilo, nazdravljalo i 
plesalo. | na ulici su pa mladići i djevojke, a svugdje se 
čula pjesma. 


Sad se vidi, sad se zna 
da djevojkama smijeh 

i ples prija, 

dok bubanj zavija. 

Hajde, okret djevojko, 

cupni i poskoči, 

cipelice rastoči. 


Ali, princeza nije voljela Ivana, jer je još uvijek bila za- 
čarana. Ivanov suputnik je mislio na to, i dao je svom drugu 
tri pera iz labudova krila i bočicu s nekom tekućinom. Savje- 

tovao ga je da stavi pored kreveta veću posudu vode, au nju 
ta tri pera i nekoliko kapljica tekućine. Morao je gurnuti prin- 
cezu u posudu punu vode, a potom je tri puta zaroniti da 


njena začaranost prestane. To je jedini način da ga princeza 
zavoli. 


Ivan je učinio sve što mu je rekao njegov prijatelj. Prin- 
ceza je vikala i batrgala se. Dok ju je Ivan zaranjao u vodu, 
pretvorila se u crnog labuda, a oči su joj zaiskrile. Kada ju je 
zaronio drugi put, pretvorila se u bijelog labuda. Ivan je treći 
put zaronio pticu u vodu. U tom trenutku labud se pretvori u 
lijepu djevojku, ljepšu nego prije, jer su sada njene oči zZrači- 
le nježnošću. Gotovo plačući, ona zahvali Ivanu što ju je iz- 
bavio od zle čarolije, koja ju je sprečavala da ga voli. 


Sutradan dođe kralj u pratnji cijelog dvora i čestitanje i 
radost potrajaše cijeli dan. Posljednji je stigao Ivanov suput- 
nik. Nosio je štap i naprtnjaču na ledima, kao da se spremio 
na dalek put. Ivan ga zagrli, jer su toliko toga prošli zajedno, 
i reče mu da ih ne može napustiti, jer je upravo on zaslužan 
za njegovu sreću. No, suputnik ga ganuto pogleda, odmah- 
nu glavom i reče mu nježnim glasom: 


— Ne mogu ostati. Nemam više slobodnog vremena. 
Morao sam ti pomoći, i to sam učinio. Sjećaš li se onog po- 
kojnika koji je samo zahvaljujući tebi mogao u miru počivati. 
Ja sam taj pokojnik. 


Rekavši to iščezne kao da je samo postojao u snu. 
Svadba je trajala cijeli mjesec. Ivan i princeza bili su ve- 
oma sretni, jer su se mnogo zavoljeli. Stari kralj je bio zado- 

voljan i živio je dugo okružen svojim unucima. | podanici su x 
takode živjeli sretno i zadovoljno. Jednoga dana Ivan je po- * 
stao mudri vladar cijeloga kraljevstva. 

CAREV KONJ 


Carev konj bio je lijepa životinja vitkih nogu, pametnih 
očiju, duge i svilenkaste grive koja mu je prekrivala vrat. No- 
sio je svog gazdu po ratištima, kroz prašinu i gromoglasno 
fijukanje metaka. Grizao je, udarao kopitima i skakao na ne- 
prijateljske konje dok su se oni valjali po zemlji. Veoma hrab- 
ro se borio i tako spašavao zlatnu i briljantnu carevu krunu. 
Spašavao je i carev život, koji je bio mnogo vredniji od veli- 
Čanstvene krune. Zbog svega toga je vladar naredio da se 
životinji stave zlatne potkovice. Kovač tako i postupi. 

Jednoga dana dođe kod kovača muha koja je živjela u 
carevoj štali. 

— Sada je na mene red — reče. — Mala sam, ali to ni- 
je važno. 

Ispruži svoje duge noge. 

— Što ti zapravo hoćeš? — upita kovač. 

— Hoću da i meni staviš zlatne potkovice — odgovori 
muha. — Zar ja ne vrijedim koliko i ona velika životinja koju 
svi paze i maze? | ja živim u carevoj štali. 

— Izgleda da nisi baš pri sebi — odgovori kovač. — Ti 
hoćeš da ti stavim zlatne potkovice. Znaš li uopće kako ih je 
konj zaslužio? 

— Znam samo jedno: za mene je ovo uvreda. Odlazim 
odavde — odgovori muha. 


Tako muha ode iz kovačnice. Kratko je letjela i odjed- 
nom stiže u rascvjetani vrt koji je mirisao na jasmin i ružu. 

— Baš je lijepo ovdje. 

— Lijepo je, zar ne? — upita je jedna bubamara. 

— Navikla sam ja na ljepše — odgovori muha. 

| ode u sjenu suncokreta u kojoj je plazila jedna gusje- 
nica. 

— Baš je lijep ovaj svijet! — reče gusjenica muhi. Sve 
je tako divno, a kada jednoga dana umrem, probudit ću se 
pretvorena u leptira. | 

— Itoti je nešto! — odgovori muha. — K'o dami ne 
letimo isto kao i leptiri... Dobro, nećemo se svađati! Ja živim 
u carevoj štali, a tamo ni konj njegove visosti, koji naravno 
nosi moje stare zlatne potkovice, ne može ni sanjati da leti... 
Letjeti! Letjeti! To je prava stvar... 


Muha poletje, zatim se zaustavi na sjajnoj i Zelenoj vlati 
trave. Tamo je usnula. Odjednom je probudi žubor vode. 
Strašan pljusak! Ne može se letjeti po ovakvoj kiši. Tu se 
kisla do kože. Zatim primijeti nešto bijelo pored sebe. Bilo je 
to rublje koje je neka seljanka prostrla na travu da se suši. 
Priđe i šćućuri se u nabor mokre plahte. Naravno, nije bilo 
toplo kao u štalskom gnojivu, ali, kako nema ništa bolje... Tu 
provede cijelu noć. 


Kiša je i dalje padala. Sljedećeg jutra muha se probudi 
veoma ljuta žaleći se na kišu i loše vrijeme. 


Na plahti su stajale dvije žabe. Doimale su se veoma 
zadovoljno i veselo su razgovarale: 

— Obožavam ovakvo vrijeme! A kako tek ovo platno 
zadržava vlagu! — uzviknu jedna žaba. 

— Naravno. Baš bih voljela znati je li igdje na svijetu 
Vrijeme ovako lijepo kao ovdje? — odgovori druga. 

— Zar nikada niste bile u štali? — upita ih muha. — 
Tamo je najbolje. Tamo ja živim. Ima li u blizini neka staja u 
kojoj bi se osoba ugledna poput mene mogla prijatno osje- 
ćati? 

No žabe, zadubljene u vlastiti razgovor, ili nisu shvatile 
ono što ih je muha upitala ili joj nisu željele odgovoriti. 

— Nikada ne ponavljam pitanje — izjavi muha, pošto 
je već triput postavila isto pitanje, a žabe nisu odgovorile. 


Zatim ode. Malo je hodala, pa naiđe na praznu posudu 
za cvijeće koja joj se učini dobrim skloništem. Tu je živjelo 
nekoliko obitelji škorpiona, kojima nije trebalo mnogo život- 
nog prostora, ali im je bilo potrebno prijateljstvo i srdačnost. 
Majke su imale osobito naglašene majčinske osjećaje i po- 
nosile se svojom dječicom, kao da su ona najljepša i najpa- 
metnija na cijelom svijetu. 

Pričale su hvalisavo o nestašlucima i umiljatosti svakog 
djeteta. Za svaku majku škorpiona njeno je dijete bilo naj- 
sposobnije, najljepše i najspremnije da uspije u životu. 

— Zar nisam u pravu, gospodo muho? — upitala je 
jedna majka očekujući potvrdan odgovor tek pristigle gošće. 

— Naravno, u pravu ste — odgovori muha — laskajući 


joj. 


Zbog toga su je pozivali da uđe, kad je god bilo mogu- 
će proći ispod posude. Tada bi se cijele obitelji škorpiona 
skupljale oko nje. Majke su pričale nadugo i naširoko, a ne- 
stašna djeca se zabavljala tako što su muhu vukla za brkove 
kliještima na svom repu. 


— Eto, sada moram ići — reče gošća. — Znate li, ima 

li ovdje u blizini gnojište? 

— O, veoma je daleko? S druge strane jame — odgo- 
Vori jedna majka škorpiona. Mislim da se ni jedno od moje 
djece ne bi usudilo poći na tako dalek put... 

Muha krenu tamo. Stigla je u jamu u kojoj su živjele ŽI- 
votinje njene vrste i one je pozvaše da uđe. 

— Udite, udite, sigurno ste umorni od tako duga puto- 
vanja. 

— Pa, jesam, umorna sam. Putovanje je bilo zamorno, 
a i dobila sam reumu u nožicama, jer sam spavala vani. Kako 
li je lijepo biti ponovo sa svojima! 

— Bili ste na livadi? — upita najstarija muha. 

— O, ne, bila sam mnogo dalje. Treba li da vam kažem 
da sam podrijetlom iz careve štale. U njoj sam rođena sa 
zlatnim potkovicama. Sada sam u tajnoj misiji Za koju me je 


car osobno zadužio — izjavi muha, i tako ugodi vlastitoj taš- 
tini. 


Muhu pozvaše da ostane među svojima i da tu stvori 
obitelj. Upoznaše je s neoženjenim mladićima. 

— Nigdje ti neće biti bolje nego među svojima — reko- 
še joj. 

| bijaše svadba, zakuska i slavlje. Sve to lijepo prođe. 

No, poslije tri dana, nenavikla na obaveze, muha po- 
misli: 


— Kako sam bila glupa i kako sam zavedena. Sada 
imam obitelj i obaveze. Moram pobjeći. 

Tako i učini. Prijeđe jamu, i nakon kratka leta stiže do 
prozora staklenika, u koji uđe kroz razbijeno staklo, sleti na 
komad zemlje, pognojene prirodnim gnojivom, iz koga su 
rasle divne biljke. 

— Ovo mjesto je divno! — uzviknu. 


Muha ubrzo zaspa, a sanjala je mjesto u kome je neka- 
da živjela: carev konj je umro, a lijepe zlatne potkovice su 
sada bile na njenim nogama, a uz to su joj obećali da će do- 
biti još dvije. Bijaše to prelijep san. Kada se probudi, iziđe iz 
rupice i poče razgledavati svoju okolinu. Kako je bio prekra- 
san staklenik! 


— Na ovako lijepom mjestu mora biti mojih rođaka. 
Potražit ću ih i pokušat ću da nađem nekoga s kim se mogu 
družiti — pomisli zadovoljna muha. 


Krenu na put i nastavi sanjati lijepe snove o smrti konja 
i o tome kako joj je suđeno da dobije zlatne potkovice. Od- 


jednom je osjetila da je u nečijoj ruci. Uhvatio ju je mladi 
vrtlarov sin. Vezao ju je koncem za štapić koji je stavio u sta- 
ru drvenu cipelu i sve to spustio u bazen pun vode. Kako se 
uplašila! Bazen je bio velik i muha je mislila da je nasred 
oceana. | 

Cipela je plovila i uzburkala vodu, kao da je brodić, a 
kada bi se previše udaljila, dijete bi je rukom približavalo 
obali. Odjednom se dijete prestade igrati i prepusti brodić 
njegovoj sudbini. Struja ga je nosila sve dalje od obale, a 
muha je umirala od straha. Kako je bila vezana, nije mogla 
letjeti. 

Priđe joj jedna muha. 

— Baš je divno vrijeme — reče. — Mogu li se malo od- 
moriti i osunčati? Baš vam je lijep brodić! 

— Zar ne vidiš da sam vezana? — potuži se muha. 

No, druga muha je ne sasluša nego odletje. 

— Sada tek shvaćam koliko je svijet pokvaren — reče 
muha za sebe. — Ja sam čestito biće kome su nanesene 
sve moguće nepravde. Svi bi me htjeli iskoristiti, a carev 
konj ima zlatne potkovice. Kakva nepravda! Samo kad bih 
imala zlatne potkovice, bila bih ponos careve štale i moja bi 
sudbina bila drugačija. 

Brod, u kome su bile dvije djevojke, približavao se ci- 
peli. 


— Pogledajte, plovi neka cipela! — uzviknu jedna od 
djevojaka. 

— A u njoj je vezana neka životinjica — reče druga. 

Uzeše cipelu i prerezaše konac kojim je bila vezana 
muha, a kad stigoše do obale, spustiše je na travu. 

— Leti ako možeš! — reče djevojka. — Sloboda je 
najljepša stvar na svijetu. 

Uz veliki napor muha odletje prema otvorenom prozo- 
ru obližnje zgrade. Pade na predivnu grivu nježne dlake: na 
grivu careva konja. Vratila se u svoj stari dom. Čvrsto se uh- 
vati za nježnu dlaku i zatim reče: 

— Na carevom konju sam! Ja sam konjanik...! Prediv- 
ne li misli! Konačno, evo pravde. Sad tek shvaćam zašto su 
konju stavili zlatne potkovice... Jasno, da bih ja mogla da ga 
jašem. | 

Tako muha bijaše zadovoljna. Svijet i nije tako loš, niti 
su ljudi tako nepravedni. | 


— Odoh do ostalih muha da im ispričam kako je bilo 


na mom uspješnom putu u inozemstvo i, kakve sam značaj- 
ne sporazume potpisala — reče za sebe ohola muha. 

